**ASMENS DUOMENŲ TVARKYMO POLITIKA**

Ši Asmens duomenų tvarkymo politika (toliau – **Politika**) reglamentuoja apklausų metu surinktų apklausų dalyvių (toliau – **Dalyviai**) asmens duomenų tvarkymą. Šioje Politikoje vartojamos sąvokos yra suprantamos taip, kaip jos apibrėžtos Lietuvos Respublikos asmens duomenų teisinės apsaugos įstatyme, Europos Parlamento ir Tarybos Bendrajame duomenų apsaugos reglamente (ES) 2016/679 ir kituose asmens duomenų tvarkymą reglamentuojančiuose teisės aktuose.

**I SKYRIUS**

**ASMENS DUOMENŲ VALDYTOJAS**

Apklausas organizuoja UAB „Open Agency" (toliau – **Open Agency**), kuri yra laikoma asmens duomenų valdytoju.

Open Agency kontaktinė informacija: UAB „Open Agency", juridinio asmens kodas 302414298, buveinės adresas A. Goštauto g. 40-1, Vilnius, tel. nr. +370 5 219 52 52, el. pašto adresas research@openagency.lt

**II SKYRIUS**

**TVARKOMŲ ASMENS DUOMENŲ KATEGORIJOS,**

**TVARKYMO TIKSLAI IR TEISINIS PAGRINDAS**

1. Open Agency gali tvarkyti tokias Dalyvių asmens duomenų rūšis kaip:
   1. vardas, pavardė;
   2. el. pašto adresas;
   3. lytis;
   4. amžius;
   5. gyvenamoji vietovė;
   6. kiti demografiniai duomenys;
   7. kita informacija, kurią užpildydami apklausos formą pateikia Dalyviai;
   8. interneto identifikatoriai (slapukai, IP adresas ir t.t.).
2. Kai Open Agency renka vaikų (visų asmenų, kurie duomenų rinkimo momentu yra jaunesni nei 14 metų) duomenis, papildomai reikalaujama pateikti vieno iš jų tėvų ar teisėto globėjo rašytinį sutikimą.
3. Dalyvių asmens duomenys yra renkami dalyvavimo konkrečioje Open Agency organizuojamoje apklausoje tikslais, siekiant atlikti Open Agency klientų užsakytus rinkos tyrimus. Asmens duomenų tvarkymo teisinis pagrindas: duomenų subjekto sutikimas.
4. Open Agency taip pat gali naudoti ir tvarkyti Dalyvio vardą, pavardę, elektroninio pašto adresą tiesioginės rinkodaros tikslais, t.y. pasiūlymų dalyvauti apklausose formavimui ir siuntimui; teisinis pagrindas: teisėtas Open Agency ar jos klientų interesas atlikti rinkos tyrimus, kokybės kontrolę ar tobulinti savo teikiamas paslaugas ir/ar parduodamus produktus. Dalyvis turi teisę bet kuriuo metu nesutikti dėl jo asmens duomenų tvarkymo tiesioginės rinkodaros tikslais, susisiekdamas su Open Agency el. paštu research@openagency.lt.
5. Dalyvių kontaktinius duomenis (el. pašto adresą ir, esant galimybei, vardą ir pavardę) Open Agency paprastai gauna iš savo klientų, užsakančių rinkos tyrimus, kuriuos atlikdama Open Agency organizuoja Dalyvių apklausas. Kitus asmens duomenis Open Agency gauna tiesiogiai iš asmens duomenų subjektų, kuriems el. paštu yra išsiunčiamas siūlymas dalyvauti konkrečioje apklausoje. Dalyvavimas apklausose yra neprivalomas, Dalyviai turi teisę laisvai pasirinkti, dalyvauti apklausoje, ar ne.

**III SKYRIUS**

**DALYVIŲ TEISĖS IR PAREIGOS**

1. *Dalyvis turi teisę:*
   1. prašyti, kad Open Agency leistų susipažinti su jo tvarkomais Dalyvio asmens duomenimis;
   2. prašyti Open Agency ištaisyti jo asmens duomenis: jeigu pasikeitė Dalyvio Open Agency pateikti asmens duomenys, Dalyvis turi teisę reikalauti šią informaciją pakeisti, patikslinti ar ištaisyti;
   3. atšaukti sutikimą: Dalyvis turi teisę bet kada atšaukti savo sutikimą ir reikalauti nutraukti tolimesnį asmens duomenų tvarkymą, kuris yra vykdomas sutikimo pagrindu;
   4. prašyti Open Agency perduoti Dalyviui su juo susijusius asmens duomenis susistemintu, įprastai naudojamu ir kompiuteriu skaitomu formatu, ir turi teisę persiųsti tuos duomenis kitam duomenų valdytojui (teisė į duomenų perkeliamumą);
   5. pateikti skundą: Dalyviui manant, kad jo asmens duomenis Open Agency tvarko pažeisdama duomenų apsaugos teisės aktų reikalavimus, pirmiausia Dalyvis turėtų kreiptis tiesiogiai į Open Agency. Jeigu Dalyvio netenkina Open Agency siūlomas problemos išsprendimo būdas arba, Dalyvio nuomone, Open Agency nesiima pagal Dalyvio prašymą būtinų veiksmų, Dalyvis turi teisę pateikti skundą Valstybinei duomenų apsaugos inspekcijai;
   6. prašyti Open Agency ištrinti duomenis (teisė būti pamirštam): esant tam tikroms duomenų tvarkymo teisės aktuose įvardintoms aplinkybėms (kai asmens duomenys tvarkomi neteisėtai, išnyko duomenų tvarkymo pagrindas ir kt.), Dalyvis turi teisę prašyti, kad Open Agency ištrintų jo asmens duomenis;
   7. prašyti Open Agency apriboti duomenų tvarkymą: esant tam tikroms duomenų tvarkymo teisės aktuose įvardintoms aplinkybėms (kai asmens duomenys tvarkomi neteisėtai, yra užginčijamas duomenų tikslumas, pateikiamas prieštaravimas dėl duomenų tvarkymo Open Agency teisėto intereso pagrindu ir kt.), Dalyvis taip pat turi teisę prašyti Open Agency apriboti jo duomenų tvarkymą.
2. *Dalyvis turi pareigą****:***
   1. informuoti Open Agency apie pastebėtą asmens duomenų tvarkymo pažeidimą;
   2. užtikrinti Dalyvio Open Agency pateikiamų duomenų teisingumą ir aktualumą;
   3. bendradarbiauti su Open Agency įgyvendinant šioje Politikoje išdėstytus principus bei tiriant galimus pažeidimus.

**IV SKYRIUS**

**ASMENS DUOMENŲ SAUGUMO PRIEMONIŲ UŽTIKRINIMAS**

1. Open Agency privalo saugoti Asmens duomenų konfidencialumą, tvarkyti asmens duomenis kaip to reikalauja taikytini duomenų privatumą reglamentuojantys teisės aktai, neatskleisti, neperduoti ir nesudaryti sąlygų bet kokiomis priemonėmis susipažinti su asmens duomenimis nė vienam asmeniui, kuris nėra įgaliotas tvarkyti asmens duomenų.
2. Siekiant užtikrinti asmens duomenų apsaugą, Open Agency įgyvendina tokias asmens duomenų apsaugos priemones:
   1. administracines (saugaus dokumentų ir kompiuterinių duomenų, serverių bei jų archyvų tvarkymo, taip pat įvairių veiklos sričių darbo organizavimo tvarkos nustatymas ir kt.);
   2. techninės ir programinės įrangos apsaugos (informacinių sistemų ir duomenų bazių administravimas, darbo vietų, patalpų priežiūra, operacinių sistemų apsauga, apsauga nuo kompiuterinių virusų, slaptažodžių naudojimas ir kt.).

**V SKYRIUS**

**ASMENS DUOMENŲ SAUGOJIMAS IR NAUDOJIMAS**

1. Tvarkant asmens duomenis Open Agency taiko bendruosius duomenų apsaugos principus, ypač teisėtumo, sąžiningumo ir skaidrumo, tikslo apribojimo, duomenų kiekio mažinimo, tikslumo, saugojimo trukmės apribojimo, vientisumo ir konfidencialumo principus.
2. Open Agency turi teisę įstatymų numatyta tvarka pasitelkti trečiuosius asmenis asmens duomenų tvarkymui, pavyzdžiui, IT specialistus, duomenų bazių programinės įrangos tiekėjus, duomenų bazių administravimo paslaugų teikėjus, duomenų centrų, prieglobos (serverių) ir debesijos paslaugų teikėjus ir pan.
3. Atlikus apklausą, rinkos tyrimų tikslais surinkti Dalyvių asmens duomenys yra nuasmeninami, Apklausos (rinkos tyrimų) ataskaitoje toliau naudojant tik nuasmenintus duomenis.
4. Asmens duomenis, reikalingus tiesioginei rinkodarai, Open Agency saugo ne ilgiau nei 2 (dvejus) metus nuo paskutinės apklausos, kurioje dalyvavo Dalyvis.
5. Pasibaigus Open Agency nustatytiems asmens duomenų saugojimo terminams, surinkti asmens duomenys negrįžtamai nuasmeninami arba sunaikinami. Sunaikintini duomenys, esantys kompiuterinėse laikmenose ar duomenų bazėse, yra ištrinami be galimybės juos atkurti.

**VI SKYRIUS**

**SLAPUKAI**

* 1. Norėdama Vartotojui ir Registruotam vartotojui pasiūlyti visavertes paslaugas, Open Agency savo interneto svetainėje www.openagency.lt/ (toliau – **Svetainė**) naudoja slapukus (angl. „cookies“). Slapukai yra naudojami siekiant atpažinti ankstesnį Svetainės lankytoją, nustatyti Svetainės kalbą, identifikuoti vartotojo sesiją, sesijos raktą, rinkti statistinę informaciją apie Svetainės lankomumą ir analizuoti statistinius duomenis, taip pat siekiant identifikuoti ir ištaisyti Svetainėje esančias klaidas.
  2. Apsilankęs Svetainėje, lankytojas gali pasirinkti, ar nori, kad būtų naudojami slapukai. Slapukų blokavimas gali nutraukti prieigą prie tam tikrų Svetainės funkcijų ir jų veikimo, todėl naršymas Svetainėje gali tapti neefektyvus arba neįmanomas. Nepageidaujant, kad duomenys apie naršymą Svetainėje būtų renkami, lankytojas gali nesutikti su tuo, pakeisdamas savo naršyklės nustatymus. Priklausomai nuo naudojamos naršyklės, toliau esančiose nuorodose yra pateikiamos instrukcijos, kaip nutraukti slapukų naudojimą.
     1. [Naršyklė Explorer](https://support.microsoft.com/lt-lt/help/17442/windows-internet-explorer-delete-manage-cookies)
     2. [Naršyklė Chrome](https://support.google.com/chrome/answer/2392709?hl=lt&visit_id=1-636148978607286753-443310276&rd=1)
     3. [Naršyklė Firefox](https://support.mozilla.org/lt/kb/Slapuk%C5%B3%20%C5%A1alinimas)
     4. [Naršyklė Safari](http://www.apple.com/legal/privacy/lt/cookies/)
     5. [Naršyklė Opera](https://support.google.com/accounts/answer/32050?hl=lt)